ཡང་བསྐྱར་ལོ་བདུན་གྱི་སྔོན་དུ་ཕྱིན་པ་ན།སྣུམ་སྣོན་ས་ཚིགས་ཀྱི་འགོ་འཛིན་གྱི་འགན་ཁུར་ནས་ལོ་གཅིག་ཀྱང་འགོར་མེད་པའི་ཚེ་རིང་སྐྱིད་འཛོམས་ཀྱིས་ཚོད་བགམ་ཧ་ཅང་ཆེན་པོ་ཞིག་དང་ལེན་བྱས་ཡོད་པ་རེད།ས་ཡོམ་བྱུང་བའི་ཉིན་དེར་གནོད་སྐྱོན་ཐེབས་པའི་སྣུམ་སྣོན་ས་ཚིགས་དང་ནམ་རྒྱུན་ལས་འཁོར་རིགས་མང་ཚད་ལྡབ་བརྒྱད་ཟིན་པའི་མྱུར་སྐྱོབ་རླངས་འཁོར་གྱི་མདུན་དུ་ཁོ་མོས་ཞུམ་པ་མེད་པའི་སྙིང་སྟོབས་དང་འགན་འཁུར་གྱི་འདུ་ཤེས་དྲག་པོ་བཅངས་ནས་ཉིན་མཚན་མེད་པར་དཀའ་སྡུག་ཁྱད་བསད་ཀྱིས་འཐབ་ས་དང་པོ་བརྟན་སྲུང་བྱས་པ་རེད།རང་ཉིད་ཀྱི་གཉེན་ཉེ་མང་པོ་ཞིག་རྐྱེན་ལམ་དུ་ཤོར་བ་དང་རྨས་ཕོག་པའི་གནས་ཚུལ་ཐོས་རྗེས།ཁོ་མོས་མིག་ཆུ་གཙང་མ་ཕྱིས་ནས་ཐེ་ཚོམ་སྤུ་ཙམ་མེད་པར་ཡང་བསྐྱར་སྣུམ་སྣོན་ས་ཚིགས་སུ་ལོག་སྟེ་མུ་མཐུད་ལས་ཀ་བྱས་པ་རེད།